《诗谢御赐紫金牙鱼袍一袭》
明代·吴伯宗

宫衣剪出御罗新，敕赐传宣赐近臣。恩出九重沾雨露，香浮五彩照青春。

晴轩拜捧看题字，晓漏趋朝喜称身。浅薄自惭无补报，祗将忠直赞皇仁。

作者简介：江西金溪人，名祏，以字行。洪武四年初开科，廷试第一。授礼部员外郎，与修《大明日历》。以不附胡惟庸，坐事谪居凤阳。上书论时政，因言惟庸专恣。帝得奏召还，命使安南。历官武英殿大学士，后坐事降检讨。十七年又坐事谪云南卒。有《南宫》、《使交》、《成均》、《玉堂》四集。